sukhrobnurali/uzbek-legal-corpus huggingface dataset:
OʻZBEKISTON RESPUBLIKASIDA BIRJA FAOLIYATINI MUVOFIQLAShTIRISh TOʻGʻRISIDA
(decree, 2020-09-28)

Birjalar faoliyatini takrorlashga barham berish, unga bir tomonlama yondashuvga yoʻl qoʻymaslik va ularning faoliyatini muvofiqlashtirishni taʼminlash, shuningdek bozor tarmoqlari majmuini rivojlantirishga, xoʻjalik aloqalarini yanada mustahkamlashga, respublikani isteʼmol mollari va moddiy-texnika resurslari bilan toʻldirishga birjalar qoʻshadigan hissani koʻpaytirish maqsadida: 1. Respublika hududida birja faoliyatini muvofiqlashtiruvchi organ sifatida Birjalar kengashi tuzilsin. Belgilab qoʻyilsinki, mazkur Kengash hozirgi vaqtda Oʻzbekistonda faoliyat koʻrsatayotgan birjalarning raislaridan tashkil topadi. 2. Birjalarni davlat roʻyxatidan oʻtkazish Oʻzbekiston Respublikasi Adliya vazirligi zimmasiga yuklansin. Shu narsa belgilansinki, respublika hududida yangidan tashkil etiladigan birjalar 1-bandda koʻrsatilgan Birjalar kengashi bilan kelishib olinganidan keyingina roʻyxatdan oʻtkaziladi. 3. Vazirlar Mahkamasi ushbu Farmonni roʻyobga chiqarishga oid tashkiliy tadbirlarni amalga oshirsin va bir oy muddat ichida “Oʻzbekiston Respublikasida birja faoliyati toʻgʻrisida”gi Qonun loyihasini Oʻzbekiston Respublikasi Oliy Kengashining muhokamasiga taqdim etsin.
OʻZBEKISTON KOMPARTIYASI MARKAZIY KOMITETI VA OʻZBEKISTON SSR MINISTRLAR SOVETINING 1990-YIL26 SENTYABRDAGI 323-SON QARORI BILAN TASDIQLANGAN SIYOSATShUNOSLIK VA BOShQARUV INSTITUTI TOʻGʻRISIDAGINIZOMGA OʻZGARTIRIShLAR KIRITISh HAQIDA
(resolution, 2021-02-22)

Siyosatshunoslik va boshqaruv institutiga ishlab chiqarishdan ajralgan holda tinglovchilar yuborishni tartibga solish maqsadida Vazirlar Mahkamasi qaror qiladi: Oʻzbekiston Respublikasi Moliya vazirligi bilan kelishilgan Siyosatshunoslik va boshqaruv institutining mazkur institut toʻgʻrisidagi nizomning IV boʻlimiga oʻzgartirish kiritib, 3-bandi quyidagicha bayon etilsin, degan taklifi qabul qilinsin: “Ishlab chiqarishdan ajralgan holda oliy taʼlim bazasida taʼlim olayotgan tinglovchilarga ular ishlagan joydagi oʻrtacha ish haqi saqlanib qoladi yoki oʻqishga yuborgan korxona, muassasa, tashkilot hisobiga oʻrtacha ish haqi hajmida stipendiya toʻlanadi. Qisqa muddatli kurslarning tinglovchilari moddiy jihatdan belgilangan tartibda taʼminlanadi”.
QORAQALPOGʻISTON RESPUBLIKASI VA XORAZM VILOYATINING 1991-YILDA TABIIY OFATLARDAN ZARAR KOʻRGAN PAXTAKOR XOʻJALIKLARINING IQTISODIYOTINI MUSTAHKAMLAShGA DOIR QOʻShIMChA TADBIRLAR TOʻGʻRISIDA
(decree, 2020-09-28)

Qoraqalpogʻiston Respublikasi va Xorazm viloyatining tabiiy ofatlar sababli bu yilgi paxta tayyorlash topshiriqlarini bajarmagan paxtakor kolxozlari, sovxozlari va boshqa qishloq xoʻjalik korxonalari iqtisodiyotini mustahkamlash uchun qoʻshimcha shart-sharoitlarni yaratish maqsadida: 1. Qoraqalpogʻiston Respublikasi Vazirlar Kengashi, Xorazm viloyati ijroiya komiteti Oʻzbekiston Respublikasi Qishloq xoʻjaligi vazirligi bilan birgalikda oʻn kun muddat ichida 1991-yilning aprel—may oylarida tabiiy ofatlardan zarar koʻrgan paxtakor xoʻjaliklar aniqlansin va ularning roʻyxati Oʻzbekiston Respublikasi Prezidenti huzuridagi Vazirlar Mahkamasi bilan kelishilgan holda tasdiqlansin. 2. Ana shu xoʻjaliklarga Oʻzbekiston Respublikasi Prezidentining 1991-yil 30-sentabrdagi Farmoni asosida tasdiqlangan tartibga muvofiq 1991-yilgi paxta hosilidan ishlab chiqilgan paxta tolasi amaldagi hajmining 5 foizigacha oʻz xohishiga koʻra tasarruf etish huquqi berilsin.
OʻRTA OSIYO TEMIR YOʻLINING OROLBOʻYI BOʻLIMINI TAShKIL ETISh TOʻGʻRISIDA
(decree, 1991-12-06)

Turkmaniston temir yoʻli tashkil etilishi munosabati bilan hamda Qoraqalpogʻiston Respublikasi va Xorazm viloyati hududlarida temir yoʻl orqali yuk va yoʻlovchilar tashishni boshqarish samaradorligini taʼminlash maqsadida: 1. 1992-yilning 1-yanvaridan boshlab Oʻrta Osiyo temir yoʻlining Orolboʻyi boʻlimi tashkil etilib, uning tarkibiga Qoraqalpogʻiston Respublikasi va Xorazm viloyati hududlarida joylashgan temir yoʻl uchastkalari, stansiyalari, razyezdlari hamda temir yoʻl transportining boshqa korxonalari va tashkilotlari kiritilsin. 2. Oʻrta Osiyo temir yoʻli boshqarmasiga Qoraqalpogʻiston Respublikasi Vazirlar Kengashi va Xorazm viloyati ijroiya komiteti bilan kelishib, temir yoʻlning ana shu boʻlimi boshqarmasi idoralari manzilgohini, unga kiruvchi korxonalar va tashkilotlar roʻyxatini, shuningdek ularni iqtisodiy va ijtimoiy rivojlantirishga oid tadbirlarni belgilash topshirilsin.
JALOLQUDUQ, QOʻRGʻONTEPA, MARHAMAT, PAXTAOBOD, XOʻJAOBOD RAYONLARI VA ANDIJON VILOYATINING ANDIJON ShAHRI HUDUDLARIDA FAVQULODDA HOLATNI BEKOR QILISh TOʻGʻRISIDA
(decree, 2020-09-28)

Vaziyat beqarorlashganligi munosabati bilan Jalolquduq, Qoʻrgʻontepa, Marhamat, Paxtaobod, Xoʻjaobod rayonlari va Andijon viloyatining Andijon shahri hududlarida 1990-yilning 8-iyunidan eʼlon qilingan favqulodda holat bekor qilinsin. Ana shu rayonlarda va Andijon shahrida favqulodda holat bekor etilganligi toʻgʻrisida darhol eʼlon qilinsin.
KOLXOZLAR, SOVXOZLAR VA BOShQA QIShLOq XOʻJALIGIKORXONALARI TOMONIDAN QORAKOʻL VA JUNNI SOTISh MASALALARI
(resolution, 2021-02-22)

Kolxozlar, sovxozlar va boshqa qishloq xoʻjaligi korxonalarining qorakoʻl va jun yetishtirishni koʻpaytirish va sifatini yaxshilashdan manfaatdorligini oshirish, bozor munosabatlariga oʻtish uchun sharoit yaratish haqida bu mahsulotlarni sotishning mavjud tartibini qisman oʻzgartirish maqsadida Vazirlar Mahkamasi qaror qiladi: 1. Belgilansinki, qorakoʻl va junning 1991-yil va undan keyingi yillar uchun belgilangan topshiriqlardan 5 foizi hamda ushbu mahsulotlarning belgilangan topshiriqlardan ortiqcha olingan jami hajmi mamlakat ichkarisida ham, uning tashqarisida ham kolxozlar, sovxozlar va boshqa qishloq xoʻjaligi korxonalari tomonidan ixtiyoriy ravishda sotiladi. 2. Qoraqalpogʻiston Respublikasi Vazirlar Kengashi, viloyat, nohiya ijroiya qoʻmitalari, mahsulotlarning koʻrsatilgan turlarini tayyorlash va sotishga daxldor boʻlgan respublika vazirliklari va idoralari mazkur qarorning ogʻishmay bajarilishini taʼminlasinlar.
DAVLAT BOShQARUV ORGANLARI APPARATI, SUD ORGANLARI VA NOTARIAL IDORALAR XODIMLARINING LAVOZIM MAOShLARI TOʻGʻRISIDA
(resolution, 1992-01-08)

Xalq isteʼmoli mollarining, oziq-ovqat mahsulotlarining, aholiga xizmat koʻrsatishning erkin va boshqariladigan narxlariga oʻtilishi munosabati bilan davlat boshqaruv organlari, sud organlarining faoliyati samaradorligini oshirish va ularni yuqori malakali mutaxassislar bilan taʼminlash maqsadida Vazirlar Mahkamasi qaror qiladi: 1. Oʻzbekiston SSR Ministrlar Sovetining 1989-yil 28-oktabrdagi 355-son qaroriga qisman oʻzgartish kiritib, 1992-yil 1-yanvardan boshlab davlat boshqaruv organlari apparati, sud organlari va notarial idoralar xodimlarining lavozim maoshlari 1,5 baravar oshirilsin, bu maoshlarga chakana narxlar oʻzgarishi bilan bogʻliq boʻlgan qoʻshimcha xarajatlar kompensatsiyasi qoʻshilsin. Oʻzbekiston Respublikasi vazirliklari, idoralari, Qoraqalpogʻiston Respublikasi Vazirlar Kengashi, viloyat ijroiya qoʻmitalari va Toshkent shahar ijroiya qoʻmitasi markaziy apparati xodimlari ayrim toifalarining lavozim maoshlari 1, 2-ilovalarga muvofiq tasdiqlansin. Belgilansinki, lavozim maoshlarining koʻpaytirilishi bilan bogʻliq xarajatlarning 20 foizi boshqaruv organlari apparati xodimlari sonini qisqartirish hisobiga amalga oshiriladi. Oʻzbekiston Respublikasi Moliya vazirligi mazkur tartibga rioya etilishini nazorat qilib borsin. 2. Respublika mahalla qoʻmitalari raislari va masʼul kotiblarining lavozim maoshlari 50 foiz oshirilsin. 3. Oʻzbekiston Respublikasining vazirliklari va idoralari, Qoraqalpogʻiston Respublikasi Vazirlar Kengashi, viloyat ijroiya qoʻmitalari va Toshkent shahar ijroiya qoʻmitasi mehnatga haq toʻlashning yangi shartlarini joriy etayotganda respublika, tarmoq va mahalliy boshqaruv organlarining amaldagi strukturasini tahlil qilib chiqsinlar va bunda ularning harakatchanligini, iqtisodiyotni rivojlantirish talablari va fuqarolarning ehtiyojlari bilan bogʻliq boʻlgan muammolarni hal etishni taʼminlashga amalda qodirligini oshirish nazarda tutilsin. 4. Belgilansinki, Qoraqalpogʻiston Respublikasi Vazirlar Kengashi, xalq deputatlar Kengashlarining ijroiya qoʻmitalari lavozim maoshlarini koʻpaytirish uchun davlat boshqaruv organlarini saqlash xarajatlarini kamaytirishdan hosil qilingan tejamdan, shuningdek, Oʻzbekiston Respublikasi, Qoraqalpogʻiston Respublikasi va xalq deputatlari Kengashlarining budjet huquqlari haqidagi amaldagi qonunlar tomonidan berilgan huquqlarga muvofiq ularga birkitilgan davlat daromadlari boʻyicha budjetga tushgan qoʻshimcha tushum mablagʻlaridan foydalanishlari mumkin. 5. Belgilansinki, viloyatlar va shaharlar xodimlarini ish haqi toʻlash gruppasiga kiritish Oʻzbekiston Respublikasi Prezidenti huzuridagi Vazirlar Mahkamasi tomonidan belgilanadi.
OʻZBEKISTON RESPUBLIKASIDA ChET EL VALYuTASINI ERKIN SOTIB OLISh VA SOTIShNI TAShKIL ETISh HAMDA ERKIN ALMAShTIRILADIGAN VALYuTA BILAN SAVDO QILIShNI KENGAYTIRISh ChORALARI HAQIDA
(resolution, 2013-04-08)

Pulning tobora qadrsizlanib borayotganligini hisobga olib, respublika va uning aholisi manfaatlarini himoya qilishni taʼminlash, tashqi iqtisodiy faoliyatni ancha kengaytirish uchun zarur shart-sharoitlarni yaratish, turizmning samaradorligini oshirish, shuningdek, valyuta resurslarini koʻpaytirib borish maqsadlarida Vazirlar Mahkamasi qaror qiladi: 1. Chet el valyutasini soʻmga erkin sotib olish va sotishni tashkil etish uchun Oʻzbekiston Respublikasi hududida pul almashish punktlari tarmogʻi kengaytirilsin. Buning uchun: Oʻzbekiston Respublikasi Davlat bankiga 1991-yilning 1-dekabriga qadar respublikada chet el valyutasini soʻmga sotib olish va sotish punktlarini hududiy joylashtirish strukturasini ishlab chiqish taklif etilsin. Moliya vazirligi Oʻzbekiston Respublikasi Davlat banki va Tashqi iqtisodiy faoliyat milliy banki bilan birgalikda 1991-yilning 1-dekabriga qadar punktlar va ixtisoslashgan birjalar orqali tarkib topayotgan bozor kursi sharoitida valyutalarni sotib olish va sotishning taʼsirchan mexanizmini ishlab chiqsin, bunda respublika va uning aholisi iqtisodiy manfaatlarini himoya qilishni, ichki va tashqi valyuta bozori konyunkturasiga qarab operativ ish tutishni nazarda tutsin. Oʻzbekiston Respublikasi Tashqi iqtisodiy faoliyat milliy bankiga 1992-yilning 1-yanvariga qadar Respublika valyuta birjasini ochish tavsiya etilsin. 2. Oʻzbekiston Respublikasi Tashqi iqtisodiy faoliyat milliy bankiga va valyuta operatsiyalarini olib borishga vakolatli boʻlgan boshqa banklarga mazkur qaror chiqqandan keyin valyuta schyotlarini ochishga, shuningdek, yuridik va fizik shaxslardan omonat va depozitlarga naqd valyutani qabul qilishda barcha cheklashlar olib tashlansin, shartnoma asosida protsentlar toʻlashni taʼminlash taklif etilsin. Belgilansinki, fuqarolarning schyotida boʻlgan chet el valyutasi ularning talabiga koʻra cheklashlarsiz va ruxsatlarsiz beriladi. 3. Respublikaga valyuta mablagʻlarini jalb etish, shuningdek, savdo shoxobchalarida tovarlarni valyutaga sotish maqsadida quyidagilar belgilab qoʻyilsin: Oʻzbekiston Respublikasi Davlat tashqi savdo va xorijiy mamlakatlar bilan aloqalar qoʻmitasi, Savdo vazirligi, Oʻzbekbirlashuv, boshqa manfaatdor tashkilotlar 1992-yilning 1-yanvariga qadar valyutaga savdo qiluvchi korxonalar shoxobchasini kengaytirsinlar va 1992-yilning 10-yanvariga qadar Vazirlar Mahkamasiga maʼlum qilsinlar. Oʻzbekiston Respublikasi Iqtisodiyot qoʻmitasi Davlat banki va boshqa manfaatdor idoralar bilan birgalikda bir hafta muddat ichida “Oʻzbekiston Respublikasi hududida xalq isteʼmoli mollarini chet el valyutasiga sotish tartibi haqida”gi Nizom loyihasini ishlab chiqsin va Vazirlar Mahkamasiga tasdiqlash uchun kiritsin. 4. Mazkur qarorning bajarilishini nazorat qilish Vazirlar Mahkamasining Umumiqtisodiyot kompleksi (oʻrtoq Hamidov)ga yuklatilsin. Qarorning bajarilishi qanday borayotganligi 1992-yil yanvar oyida koʻrib chiqilsin.
“KORXONALAR, BIRLAShMALAR VA TAShKILOTLARDAN OLINADIGAN SOLIQLAR TOʻGʻRISIDA”GI OʻZBEKISTON RESPUBLIKASI QONUNINING 6-MODDASIGA QOʻShIMChA KIRITISh TOʻGʻRISIDA
(law, 1998-01-01)

Oʻzbekiston Respublikasi Oliy Kengashi qaror qiladi: “Korxonalar, birlashmalar va tashkilotlardan olinadigan soliqlar toʻgʻrisida”gi Oʻzbekiston Respublikasi Qonuni 6-moddasi 5-bandining “b” kichik bandi “Butunittifoq nogironlarning salomatligini tiklash uyushmasining” degan soʻzlardan keyin “Afgʻoniston veteranlari uyushmasi”, “Baynalmilalchi jangchi va zapasdagi jangchilar uyushmasi” degan soʻzlar bilan toʻldirilsin.
OʻZBEKISTON RESPUBLIKASI KONSTITUTSIYASI (ASOSIY QONUNI)NING 107-MODDASIGA OʻZGARTISh KIRITISh TOʻGʻRISIDA
(constitution, 1991-11-20)

Oʻzbekiston Respublikasining Oliy Kengashi qaror qiladi: Oʻzbekiston Respublikasi Konstitutsiyasi (Asosiy Qonuni)ning 107-moddasi ikkinchi qismi quyidagi tahrirda bayon etilsin: “Qonun loyihalari taqdim etish huquqiga Oʻzbekiston Kasaba uyushmalari Federatsiyasining Kengashi va Oʻzbekiston Respublikasi Fanlar akademiyasi ham ega”.
EKOLOGIK HUQUQBUZARLIK UChUN JAVOBGARLIK KUChAYTIRILIShI MUNOSABATI BILAN OʻZBEKISTON RESPUBLIKASINING AYRIM QONUN HUJJATLARIGA OʻZGARTIRISh VA QOʻShIMChALAR KIRITISh TOʻGʻRISIDA
(law, 1997-03-01)

Ekologik huquqbuzarlik uchun korxonalar, tashkilotlar, muassasalar va fuqarolarning javobgarligini kuchaytirish maqsadida Oʻzbekiston Respublikasi Oliy Kengashi qaror qiladi:
OʻZBEKISTON RESPUBLIKASI MAʼMURIY HUQUQBUZARLIK TOʻGʻRISIDAGI KODEKSINING 128-1-MODDASIGA OʻZGARTISh KIRITISh TOʻGʻRISIDA
(code, 1995-07-15)

128-1. Transport vositalarining ichki jihozlarini buzish
Passajir vagonlarining ichki jihozlarini, lokomotivlar hamda vagonlarning oynalarini buzish — besh yuz soʻmdan ming soʻmgacha miqdorda jarima solishga sabab boʻladi. Kemalar hamda avialaynerlarning ichki jihozlarini buzish — besh yuz soʻmdan ming soʻm miqdorgacha jarima solishga sabab boʻladi. Avtobuslarning, marshrut taksilarining, taksilar va shahar elektr transportining salonlaridagi hamda metropoliten vagonlaridagi va maxsus transportning hamma turlaridagi oynalar va ichki jihozlarni buzish — ming soʻmdan ikki ming soʻmgacha miqdorda jarima solishga sabab boʻladi. Jarima undirib olinishi aybdorni yetkazilgan moddiy zarar summasini toʻlashdan ozod etmaydi”.
RESPUBLIKANING DAVLAT TAʼMINOTIDAGI AHOLISI TURMUSh DARAJASIGA MADAD BERISh ChORA-TADBIRLARI TOʻGʻRISIDA
(decree, 1991-12-29)

Respublikaning davlat taʼminotidagi aholisi moddiy va ijtimoiy-maishiy sharoitini yaxshilash yuzasidan kechiktirib boʻlmaydigan chora-tadbirlarni taʼminlash maqsadida: 1. 1992-yilning 1-yanvaridan boshlab xalq taʼlimi, sogʻliqni saqlash, madaniyat, ijtimoiy taʼminot, fan va uy-joy-kommunal tarmoqlar (nomoddiy ishlab chiqarish sohalari) xodimlarining ish haqi oʻrta hisobda 40—50 foiz oshirilsin. 2. Oliy oʻquv yurtlari studentlarining, texnikumlar hamda respublika hukumatining qarorlariga binoan kiyim-kechak va ovqat bilan taʼminlanmayotgan hunar-texnika bilim yurtlari talabalarining stipendiyalari 1992-yilning 1-yanvaridan boshlab oʻrta hisobda 30 foiz oshirilib, imtiyozli ovqatlanishga qoʻshimcha haq avvalgi miqdorda saqlab qolinsin. 3. 1992-yilning 1-yanvaridan boshlab Oʻzbekiston Respublikasi hududida ish haqi va mehnat nafaqasining eng kam miqdori oyiga 200 soʻm hajmida belgilansin. Bunda ishlamaydigan pensionerlarga beriladigan kompensatsiya toʻlovlari avvalgi miqdorda saqlab qolinsin. 4. 1992-yilning 1-yanvaridan boshlab fuqarolarning soliq olinmaydigan daromadlarining eng kam miqdori oyiga 200 soʻm hajmida belgilansin. 5. Oʻzbekiston Respublikasi Prezidentining “Barcha turdagi maktablarning oʻqituvchilari, bolalar uylarining tarbiyachilariga qoʻshimcha imtiyozlar berish, yuqori sinf oʻqituvchilarining ish haqini oshirish haqida”gi 1990-yil 13-noyabr Farmoni 1992-yil 1-yanvaridan boshlab respublika hunar-texnika taʼlimi sistemasi oʻqituvchilari va ishlab chiqarish taʼlimi ustalariga ham joriy etilsin. 6. Oʻzbekiston Respublikasi Prezidenti huzuridagi Vazirlar Mahkamasi oʻn kun muddat ichida mazkur Farmonni amalga oshirish yuzasidan tashkiliy chora-tadbirlarni nazarda tutuvchi qaror loyihasini tayyorlasin va koʻrib chiqish uchun taqdim etsin. 7. Oʻzbekiston Respublikasi Adliya vazirligi bir oy muddat ichida amaldagi qonunchilikni mazkur Farmonga muvofiqlashtirish haqida takliflar kiritsin.
“KOLXOZLAR, SOVXOZLAR, SANOAT, TRANSPORT, QURILISh VA BOShQA KORXONALAR, XOʻJALIK TAShKILOTLARI TOMONIDAN MAHALLIY AVTOMOBIL YOʻLLARINI QURIShGA VA TAʼMIRLAShGA MABLAGʻ AJRATISh TARTIBI TOʻGʻRISIDA” OʻZBEKISTON SSR MINISTRLAR SOVETInING 1989 YIL 7 AVGUSTDAGI 250-SON QARORIGA QOʻShIMChALAR KIRITISh HAQIDA
(resolution, 1993-07-05)

Vazirlar Mahkamasi qaror qiladi: Oʻzbekiston SSR Ministrlar Sovetining 1989-yil 7-avgustdagi 250-son qaroriga quyidagi qoʻshimchalar kiritilsin: 1-bandning ikkinchi xatboshida “xoʻjalik tashkilotlari” soʻzlaridan keyin “shu jumladan, kooperativlar va kichik korxonalar” soʻzlari kiritilsin; 7-banddagi “xoʻjalik tashkilotlari tomonidan” soʻzlaridan keyin, “kooperativlar va kichik korxonalar tomonidan” soʻzlari kiritilsin.
VAZIRLAR MAHKAMASI HUZURIDA IQTISODIYOTNI BARQARORLAShTIRISh VA PULNING KADRSIZLANIShIGA QARShI SIYOSAT BOʻYIChA KENGASh TAShKIL ETISh TOʻGʻRISIDA
(resolution, 1992-02-27)

Iqtisodiyotni barqarorlashtirish, respublikadagi ishlarning ahvoliga baho berish bilan bogʻliq takliflarni tayyorlash, xorijiy kompaniyalar va banklar bilan bitimlarni samarali amalga oshirish dasturini ishlab chiqish maqsadida Vazirlar Mahkamasi qaror qiladi: 1. Oʻzbekiston Respublikasi Prezidenti huzuridagi Vazirlar Mahkamasi huzurida Oʻzbekiston Respublikasi vitse-Prezidenti oʻrtoq Sh. R. Mirsaidov raisligida iqtisodiyotni barqarorlashtirish va pulning qadrsizlanishiga qarshi siyosat boʻyicha Kengash tuzilsin. Kengash tarkibi ilovaga* muvofiq tasdiqlansin. 2. “Ekoprom” davlat konsorsiumining “Ekoprom” ekspertlari guruhini amaliy yordam berish uchun respublikaga yuborish toʻgʻrisidagi taklifi qabul qilinsin va ular Kengash tarkibiga kiritilsin. 3. Ekspert guruhi rahbari, “Ekoprom” bosh direktorining oʻrinbosari oʻrtoq G. M. Popiashvili Vazirlar Mahkamasi huzuridagi iqtisodiyotni barqarorlashtirish va pulning qadrsizlanishiga qarshi siyosat boʻyicha Kengashning hamraisi etib tayinlansin hamda unga kreditlar ajratish toʻgʻrisida xorijiy firmalar va banklar bilan muzokaralar olib borish va maqsadlar haqidagi protokollarni imzolash vakolati berilsin. 4. Kengash raisi oʻrtoq Sh. R. Mirsaidov: respublikaning manfaatdor vazirliklari, idoralari, ilmiy-tadqiqot muassasalarini jalb qilgan holda Oʻzbekiston xalq xoʻjaligi tarmoqlarini, birinchi navbatda chet el kapitalidan samarali foydalanish asosida yengil va qayta ishlash sanoatini zamonaviylashtirish haqidagi takliflarni ishlab chiqishni tashkil etsin va ularni shu yil 15-noyabrgacha taqdim etsin; “Ekoprom” davlat konsorsiumi bilan oʻzaro majburiyatlar, bitimlarni ishlab chiqish, Dasturni amalga oshirishda vazifalarni taqsimlash boʻyicha shartnoma tuzsin. 5. Moliya vazirligi (oʻrtoq E. J . Boqiboyev) Davlat sugʻurtasini va boshqa manfaatdor tashkilotlarni jalb qilgan holda “Ekoprom” ekspertlari bilan respublikada lotereya oʻtkazish shartlarini muhokama qilsin va 10 kun muddat ichida takliflar kiritsin. 6. Toshkent shahar Kengashi (oʻrtoq A. I. Fozilbekov) “Ekoprom” ekspert guruhining Toshkent shahrida ishlashi uchun bino ajratsin va zarur sharoitlar yaratsin.
VILOYATLARDAGI TEATRLARNING YuBILEYLARINI OʻTKAZISh TOʻGʻRISIDA
(resolution, 2021-02-22)

1991-yilda Y. Oxunboboyev nomidagi Andijon viloyat, S. Ayniy nomidagi Buxoro viloyat musiqali drama va komediya teatrlari, Y. Rajabiy nomidagi Jizzax viloyat musiqali drama teatri, A. Majidiy nomidagi Kattaqoʻrgʻon shahar drama teatri tashkil topganiga 70 yil, Alisher Navoiy nomidagi Namangan viloyat, Y. Shakarjonov nomidagi Fargʻona viloyat musiqali drama va komediya teatri, M. Gorkiy nomidagi viloyatlararo Fargʻona rus drama teatrining tashkil topganiga 60 yil, 1992-yilda esa Ogahiy nomidagi Xorazm viloyat musiqali drama teatri faoliyatiga 70 yil toʻladi.1991-yilda Y. Oxunboboyev nomidagi Andijon viloyat, S. Ayniy nomidagi Buxoro viloyat musiqali drama va komediya teatrlari, Y. Rajabiy nomidagi Jizzax viloyat musiqali drama teatri, A. Majidiy nomidagi Kattaqoʻrgʻon shahar drama teatri tashkil topganiga 70 yil, Alisher Navoiy nomidagi Namangan viloyat, Y. Shakarjonov nomidagi Fargʻona viloyat musiqali drama va komediya teatri, M. Gorkiy nomidagi viloyatlararo Fargʻona rus drama teatrining tashkil topganiga 60 yil, 1992-yilda esa Ogahiy nomidagi Xorazm viloyat musiqali drama teatri faoliyatiga 70 yil toʻladi. Oʻtgan yillar mobaynida mazkur teatrlar mehnatkashlarning estetik didi va dunyoqarashini shakllantirishda, tomoshabinlarni oʻzbek va jahon dramaturgiyasi, musiqali drama asarlari bilan tanishtirishda samarali xizmat qildilar. Yuqoridagilarni hisobga olib Oʻzbekiston Respublikasi Prezidenti huzuridagi Vazirlar Mahkamasi qaror qiladi: 1. Oʻzbekiston Respublikasi Madaniyat vazirligining yuqorida koʻrsatilgan teatrlar yubileylarini viloyatlar bilan hamkorlikda 1991-yil noyabr-dekabr oylarida, Ogahiy nomidagi Xorazm viloyat musiqali drama teatri yubileyini esa 1992-yil may oyida nishonlash haqidagi taklifi maʼqullansin. 2. Viloyatlarning ijroiya qoʻmitalari Oʻzbekiston Respublikasi Madaniyat vazirligi bilan hamkorlikda: yuqorida qayd etilgan viloyatlar teatrlari yubiley tadbirlarini yuksak saviyada va tashkilotchilik ruhida oʻtkazishni taʼminlasinlar va bu tadbirlarni Oʻzbekiston teatr sanʼatini keng targʻib qilishga qaratsinlar; teatr binolarini taʼmirlash, atroflarini obodonlashtirish, ularni zamonaviy radio va yoritish jihozlari bilan taʼminlash ishlarini amalga oshirsinlar; Oʻzbekiston teatr sanʼatini targʻib etishda faol ishtirok etgan, samarali xizmat qilgan, ijodiy barkamol teatr xodimlarini respublika faxriy unvonlariga va faxriy yorliqlariga tavsiya etsinlar. 3. Oʻzbekiston Respublikasi Davlat telekoʻrsatuv va radio-eshittirish qoʻmitasi, Oʻzbekiston axborot agentligi, shuningdek, boshqa ommaviy axborot vositalarining barcha viloyat teatrlarining yubiley tantanalarini keng yoritish ishida faol ishtirok etishi taʼminlansin. 4. Oʻzbekiston Respublikasi Davlat matbuot qoʻmitasi barcha viloyat teatrlariga plakat, buklet, taklifnoma, dastur va hokazolarni tayyorlashda yordam koʻrsatsin.